**ҚАЗАҚСТАН РЕСПУБЛИКАСЫНЫҢ ПРЕЗИДЕНТІ Қ. ТОҚАЕВТЫҢ ЖОЛДАУЫНА ҮН ҚОСУ**

**ОТЗЫВ НА ПОСЛАНИЕ ПРЕЗИДЕНТА РК К. ТОКАЕВА**

Бүгін, 1 қыркүйек күні сағат 11:00-де ҚР Парламенті палаталарының бірлескен отырысында Мемлекет басшысы Қ. К. Тоқаев халыққа кезекті жолдауын жариялады. Ауқымды мәселелерді қозғаған жолдауда ел басшысы қазіргі күнгі еліміздің әлеуметтік-экономикалық даму жағдайына тоқталып, болашаққа атқарар іс-шараларды баяндап өтті. Өз сөзін биылғы ел тәуелсіздігінің 30 жылдық мерейтойына тоқталудан бастаған Қ. К. Тоқаев «Біз тұғыры мығым ел болу жолында кедергілерді еңсеріп, қиындықтарды жеңіп келеміз. Мұның бәріне берекелі бірлік пен еселі еңбек арқылы жеттік” дей келе алдағы кезеңде осы тәуелсіздігімізді баянды ету үшін тынымсыз ізденіп, кез келген сын-қатерге дайын болуға тиістіміз деп баяндап өтті. Жолдау барысында Қ.Тоқаев еліміздегі орын алып жатқан саяси-экономикалық өзгерістерге, білім, денсаулық секілді басты әлеуметтік салалардағы мәселелерге тоқталды. Нақтырақ айтар болсақ, ауа райының қолайсыздығына байланысты мал шаруашылығында орын алған түйткілді мәселелердің реттелгендігін атап кетті. Урбандалу процесінің тұрақты жүруіне байланысты ірі қалалар мен моно қалалардың дамытуды қолға алынатын айтты. Өнеркәсіптің 40 пайыз үлесі тиетін 28 моноқаланың дамытуды тиісті басқару органдарына тапсырды. Сонымен қатар, Ауғанстан еліндегі тұрақсыздықтың ел тыныштығына кері әсерін тигізбес үшін алдағы күндері қауіп-қатердің алдын алу шараларын жүргізілетінін айтып өтті. Президент Қ. К. Тоқаев өз сөзінде қазіргі пандемия кезінде түрлі кедергілерге қарамастан ел экономикасы тұрақты даму жолында екенін баяндап өтті. Тағыда басқа ел тұрғындарының әл-ауқатын арттыратын маңызды салаларға қатысты жоспарларымен бөліскен Президентіміздің кезекті Жолдауы халық көңілінен шықты деп ойлаймын. Жалпы, бұл Жолдау еліміздің экономикасын дамытып, халықтың әл-ауқатын әрі қарай арттыруға жаңаша серпін береді деп есептеймін.